
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1407 

10 Ιουνίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθ. 2412/Φ.951/360/431347/17-1 - 
1984 (ΦΕΚ Β' 74) κοινή υπουργική απόφαση όπως 

τροποιήθηκε και ισχύει. 1 

Έγκριση του Ειδικού Κανονισμού Λιμένα Κέρκυρας 
με αριθμ. 53 «Θαλάσσιες εκδρομές από και προς 
τον όρμο Αγίου Σπυρίδωνα Παλαιοκαστρίτσας 
Κέρκυρας». 2 


ΑΠΟΦΑΣΕΙ Σ 

Αριθμ. Φ.951.1/81/696182/Σ. 4197 (1) 


Τροποποίηση της υπ’ αριθ. 2412/Φ.951/360/431347/17-1- 
1984 (ΦΕΚ Β' 74) κοινή υπουργική απόφαση όπως 
τροποιήθηκε και ισχύει» 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις: 

(1) Του άρθρου 1 του Ν.1106/80 «Τροποποίηση και 
συμπλήρωση διατάξεων της περί Μετοχικών Ταμείων 
Στρατού, Ναυτικού και Αεροπορίας νομοθεσίας» (ΦΕΚ 
Α' 301). 

(2) Του άρθρου 64 του Ν. 1329/83 «Αποκατάσταση του 
προσωπικού των Σωμάτων Ασφαλείας και του Λιμενι¬ 
κού Σώματος που διώχθηκε για πολιτικούς λόγους και 
ρύθμιση θεμάτων του προσωπικού των Σωμάτων αυτών 
που είναι στην ενέργεια» (ΦΕΚ Α' 25). 

(3) Του άρθρου 25 του Ν. 2292/1995 «Οργάνωση και 
λειτουργία Υπουργείου Εθνικής Αμυνας, διοίκηση και 
έλεγχος των Ενόπλων Δυνάμεων και άλλες διατάξεις» 
(ΦΕΚ Α' 35). 

(4) Του άρθρου 1 εδ. γ' του Π.Δ. 363/1997 «Διατήρηση 
εποπτείας του Υπουργείου Εθνικής Άμυνας επί ΝΠΔΔ» 
(ΦΕΚ Α' 241). 

(5) Την αριθμ. Υ48/9-7-2012 Απόφαση για τον καθορι¬ 
σμό αρμοδιοτήτων του Αναπληρωτή Υπουργού Οικονο¬ 
μικών Χρήστου Στάίκούρα (ΦΕΚ Β' 2105). 


(6) Του άρθρου 90 του κώδικα, που κυρώθηκε με το 
άρθρο πρώτο του Π.Δ. 63/2005 «Κωδικοποίηση της νομο¬ 
θεσίας για την Κυβέρνηση και τα κυβερνητικά όργανα» 
(ΦΕΚ Α' 98). 

β. Την αριθμ. 250298/6 Ιουλ 2012 Κοινή Απόφαση των 
Πρωθυπουργού και Υπουργού Εθνικής Άμυνας «Ανάθε¬ 
ση αρμοδιοτήτων στους Υφυπουργούς Εθνικής Άμυνας 
Παναγιώτη Καράμπελα και Δημήτριο Ελευσινιώτη (ΦΕΚ 
Β’ 2130)». 

γ. Το υπ' αριθμ. 2/3/29-1-2013 Πρακτικό ΔΣ/ΜΤΣ. 

δ. Το άρθρο 1 του Α.Ν 559/1937, όπως ισχύει σήμερα, 
βάσει του οποίοι κατανέμει ως μέρισμα στους μερισμα- 
τούχους τα καθαρά έσοδά του, τα οποίο προκύπτουν 
μετά την αφαίρεση όλων των υποχρεώσεών του, μία 
εκ των οποίαν είναι και η καταβολή ΒΟΕΑ στους δι¬ 
καιούχους. 

ε. Το γεγονός ότι από τις διατάξεις αυτής προκαλείται 
επιπλέον δαπάνη που εκτιμάται σε 6,5 εκ € για τους δι¬ 
καιούχους που έχουν υποβάλλει αίτηση από 1-9-2010 και 
θα καλυφθεί από έσοδα του ΜΤΣ/ειδικού λογαριασμού 
ΒΟΕΑ χωρίς τη δημιουργία ληξιπρόθεσμων οφειλών, 
αποφασίζουμε την τροποποίηση της υπ’ αριθμ. 2412/ 
Φ951/360/431347/17-1 -1984 (ΦΕΚ 74/Β') κοινής υπουργικής 
απόφασης ως εξής: 

Άρθρο 1 

Στο άρθρο 1 της υπ’ αριθμ. Φ. 951.1/120/875101/Σ.5291/ 
17-8-2010 ΚΥΑ (ΦΕΚ Β' 1357), προστίθεται συμπληρωμα¬ 
τικά η ακόλουθη διάταξη η οποία προσδιορίζει ελάχιστο 
ύψος Βοηθήματος και έχει ως εξής: 

«Ειδικά για τους δικαιούχους, οι οποίοι έχουν υπο¬ 
βάλλει αίτηση από 1-9-2010 έως την 31-12-2012 και δεν 
τους έχει καταβληθεί το εν λόγω Βοήθημα, τότε το 
ύψος αυτού δεν δύναται να είναι μικρότερο του ποσού 
εκείνου που προκύπτει βάσει της τιμής μεριδίου του 
μερίσματος του έτους 2011.» 

Αρθρο 2 

Κατά τα λοιπά ισχύει η υπ'αριθμ. 2412/Φ.951/ 
360/431347/17-1-1984 (ΦΕΚ 74 Β') κοινή υπουργική από¬ 
φαση όπως έχει τροποιηθεί και ισχύει 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαΐου 2013 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΦΥΠΟΥΡΓΟΣ 

ΥΠΟΥΡΓΟΣ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΧΡΗΣΤΟΣ ΣΤΑΪΚΟΥΡΑΣ ΠΑΝΑΓΙΩΤΗΣ ΚΑΡΑΜΠΕΛΑΣ 

-♦- 

Αριθμ. απόφ. Φ.: 514.2/2013/Σχ.: 1894 ( 2 ) 

Έγκριση του Ειδικού Κανονισμού Λιμένα Κέρκυρας με 
αριθμ. 53 «Θαλάσσιες εκδρομές από και προς τον 
όρμο Αγίου Σπυρίδωνα Παλαιοκαστρίτσας Κέρκυ¬ 
ρας». 

Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις 

α) της περίπτωσης β' του άρθρου 156 του Κώδικα 
Δημοσίου Ναυτικού Δικαίου, που κυρώθηκε με το άρθρο 
μόνον του ν.δ. 187/1973 (Α' 261), όπως αντικαταστάθηκε 
με το άρθρο 10 του ν. 1940/1991 (Α' 40). 

β) του ν. 3922/2011 «Σύσταση Αρχηγείου Λιμενικού Σώ- 
ματος-Ελληνικής Ακτοφυλακής και άλλες διατάξεις» (Α' 
35), όπως τροποποιήθηκε και ισχύει. 

γ) της περίπτωσης (β) της παραγράφου 6 του άρθρου 
23 του π.δ. 67/2011 «Οργάνωση των Υπηρεσιών του Λι¬ 
μενικού Σώματος - Ελληνικής Ακτοφυλακής» (Α' 149). 

δ) του άρθρου 5 του π.δ. 85/2012 «Ιδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141), όπως αντικαταστάθηκε από το άρθρο 1 του π.δ. 
94/2012 (Α' 149) και το άρθρο 3 του π.δ. 98/2012 (Α' 160). 

ε) του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (Α' 98). 

2. Τον αριθμ. 53 Ειδικό Κανονισμό Λιμένα Κέρκυρας, 
ο οποίος υπεβλήθη με την αριθμ. φακέλου: 514.2/13/26- 
03-2013 με αριθμ. σχεδίου: -1530- αναφορά της Λιμε¬ 
νικής Αρχής Κέρκυρας, με τις διατάξεις του οποίου 
ρυθμίζονται θέματα σχετικά με την εύρυθμη διενέργεια 
των θαλασσίων εκδρομών από και προς τον όρμο Αγ. 
Σπυρίδωνα Παλαιοκαστρίτσας Κέρκυρας. 

3. Την με αριθμ. πρωτ. 12687/4954/13-03-2013 γνώμη 
Περιφερειάρχη Ιονίων Νήσων. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο πρώτο 

Εγκρίνουμε τον πιο κάτω Ειδικό Κανονισμό Λιμένα 
Κέρκυρας με αριθμ. 53. 


ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΚΕΡΚΥΡΑΣ 
ΜΕ ΑΡΙΘΜ. 53 

«Θαλάσσιες εκδρομές από και προς τον όρμο Αγίου 
Σπυρίδωνα Παλαιοκαστρίτσας Κέρκυρας» 

Ο ΚΕΝΤΡΙΚΟΣ ΛΙΜΕΝΑΡΧΗΣ ΚΕΡΚΥΡΑΣ 

Έχοντας υπόψη: 

1. Τις διατάξεις 

α) της περίπτωσης β' του άρθρου 156 του Κώδικα 
Δημοσίου Ναυτικού Δικαίου, που κυρώθηκε με το άρθρο 
μόνον του ν.δ. 187/1973 (Α' 261), όπως αντικαταστάθηκε 
με το άρθρο 10 του ν. 1940/1991 (Α' 40). 

β) του ν.δ. 444/1970 «Περί αρμοδιοτήτων Λιμενικού 
Σώματος και σχέσεων προς τας αρμοδιότητας των Σω¬ 
μάτων Ασφαλείας» (Α' 39). 

γ) του ν. 3922/2011 «Σύσταση Αρχηγείου Λιμενικού Σώ- 
ματος-Ελληνικής Ακτοφυλακής και άλλες διατάξεις» (Α' 
35), όπως τροποποιήθηκε και ισχύει. 

δ) του άρθρου 5 του π.δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141), όπως αντικαταστάθηκε από το άρθρο 1 του π.δ. 
94/2012 (Α' 149) και το άρθρο 3 του π.δ. 98/2012 (Α' 160). 

ε) της παραγράφου 1 του άρθρου 14 του ν. 2743/1999 
«Πλοία αναψυχής και άλλες διατάξεις» (Α' 211) και της, 
κατ’ εξουσιοδότηση αυτού, εκδοθείσας κοινής απόφα¬ 
σης αριθμ. 3342/17/2000/03-4-2000 «Καθορισμός όρων 
και προϋποθέσεων δραστηριοποίησης πλοίων και μι¬ 
κρών σκαφών για θαλάσσιες εκδρομές ή θαλάσσια 
λουτρά» (Β' 476). 

2. Την ανάγκη ρύθμισης του τρόπου διενέργειας των 
θαλασσίων εκδρομών από και προς τον όρμο Αγ. Σπυ¬ 
ρίδωνα Παλαιοκαστρίτσας Κέρκυρας, για τη διασφάλιση 
της τάξης και της νομιμότητας κατά την άσκηση της 
συγκεκριμένης δραστηριότητας. 

3. Το γεγονός ότι από τις διατάξεις του κανονισμού 
αυτού δεν προκαλείται δαπάνη σε βάρος του κρατικού 
προϋπολογισμού, εκδίδουμε τον ακόλουθο Ειδικό Κα¬ 
νονισμό Λιμένα: 

Άρθρο 1 
Ορια ισχύος 

Ο παρών Ειδικός Κανονισμός ισχύει στους λιμένες, 
στους όρμους και στη θαλάσσια έκταση της περιοχής 
δικαιοδοσίας της Λιμενικής Αρχής Κέρκυρας και των 
υφιστάμενων της Αρχών, όπως αυτή καθορίζεται από 
τις κείμενες διατάξεις. 

Άρθρο 2 

Ορισμοί 

Για την εφαρμογή των διατάξεων του παρόντος Ειδι¬ 
κού Κανονισμού Λιμένα, οι όροι που χρησιμοποιούνται 
έχουν την ακόλουθη έννοια: 

α. Λιμενική Αρχή: Τ ο Κεντρικό Λιμεναρχείο Κέρκυρας. 

β. Λιμενικό Τμήμα: Το Α' Λιμενικό Τμήμα Παλαιοκα¬ 
στρίτσας. 

γ. Σκάφος: Μικρό επαγγελματικό σκάφος μεταφοράς 
επιβατών, κατά τις διατάξεις του εκάστοτε ισχύοντος 
Γ ενικού Κανονισμού Λιμένα για τα μικρά σκάφη, που πα- 
ραλαμβάνει επιβάτες για θαλάσσια εκδρομή ή θαλάσσιο 
λουτρό και είναι εφοδιασμένο με έγκριση εκτέλεσης 
θαλασσίων εκδρομών από τη Λιμενική Αρχή, σύμφωνα 
με τις ισχύουσες διατάξεις. 

δ. Ιδιοκτήτης: Το φυσικό ή νομικό πρόσωπο, στο όνομα 
του οποίου έχει καταχωρηθεί η κυριότητα σκάφους 
στο οικείο βιβλίο που τηρείται από τις Λιμενικές Αρχές 
(Λεμβολόγιο ή Βιβλίο Εγγραφής Μικρών Σκαφών). 

ε. Κυβερνήτης: Το πρόσωπο που ασκεί τη διακυβέρ¬ 
νηση του σκάφους. 

στ. Πλήρωμα: Το πρόσωπο ή πρόσωπα που έχουν προ- 
σληφθεί ή εργάζονται ή απασχολούνται υπό οιαδήποτε 
ειδικότητα επί του σκάφους και για λογαριασμό αυτού. 

ζ. Επιβαίνοντες: Όλα τα πρόσωπα που επιβαίνουν στο 
σκάφος, συμπεριλαμβανομένων του κυβερνήτη και του 
πληρώματος. 

στ. Επιβάτης: Κάθε πρόσωπο που επιβαίνει στο σκά¬ 
φος, ηλικίας άνω του ενός έτους, εκτός από τον κυβερ¬ 
νήτη και το πλήρωμα. 

Άρθρο 3 

Εκτέλεση θαλασσίων εκδρομών 

Κατά το χρονικό διάστημα της περίπτωσης α' της 
παραγράφου 1 του άρθρου 9 του παρόντος, οι θαλάσ¬ 
σιες εκδρομές από και προς τον όρμο Αγίου Σπυρίδωνα 
Παλαιοκαστρίτσας εκτελούνται αποκλειστικά από τα 
σκάφη της περίπτωσης γ' του άρθρου 2, για επιτακτι¬ 
κούς λόγους αποφυγής ατυχημάτων και προάσπισης 
της ασφάλειας ναυσιπλοΐας, που σχετίζονται με τη 
στενότητα και την περιορισμένη θαλάσσια έκταση της 
δυτικής πλευράς του όρμου. 

Αρθρο 4 

Πρόσδεση σκαφών 

1. Τα σκάφη που διενεργούν θαλάσσιες εκδρομές από 
και προς τον όρμο Αγίου Σπυρίδωνος Παλαιοκαστρί¬ 
τσας προσδένονται στον πλωτό προβλήτα που βρί¬ 
σκεται προς τη δυτική πλευρά του όρμου αυτού. Ο 
πλωτός αυτός προβλήτας αποτελεί το αφετήριο και 
τερματικό σημείο για τη εκτέλεση θαλάσσιων εκδρομών 
στον ανωτέρω όρμο. 

2. Εκτός περιπτώσεων ανωτέρας βίας, ως επιτρεπτός 
τρόπος πρόσδεσης των σκαφών καθορίζεται η πρόσ¬ 
δεση με την πλώρη. 

3. Απαγορεύεται, κατά το χρονικό διάστημα της 
περίπτωσης α' της παραγράφου 1 του άρθρου 9 του 
παρόντος, η πρόσδεση στον προαναφερόμενο πλωτό 
προβλήτα άλλων σκαφών, ανεξαρτήτως είδους ή/και 
κατηγορίας, εκτός από τα σκάφη της περίπτωσης γ' 
του άρθρου 2. 

4. Απαγορεύεται η παραμονή στον πλωτό προβλήτα 
σκάφους, ο κυβερνήτης του οποίου, για οποιονδήποτε 
λόγο, δεν εκτελεί ή δεν προτίθεται να εκτελέσει θα¬ 
λάσσια εκδρομή, κατά το χρονικό διάστημα της παρα¬ 
γράφου 3. 

Αρθρο 5 

Ανώτατος αριθμός σκαφών 
προοδεμένα με την πλώρη 

Υπό την επιφύλαξη της περίπτωσης 2 του άρθρου 4, 
ο αριθμός των σκαφών που επιτρέπεται ταυτόχρονα 
να προσδένουν με την πλώρη στον προβλήτα της πα¬ 
ραγράφου 1 του άρθρου 4 ορίζεται σε είκοσι τρία (23). 

Αρθρο 6 

Δίαυλος εισόδου/εξόδου σκαφών 

1. Για την προστασία των λουσμένων και την ασφάλεια 


της ναυσιπλοΐας, η είσοδος στον όρμο Αγίου Σπυρίδωνα 
Παλαιοκαστρίτσας των σκαφών που προορίζονται να 
προσδέσουν με την πλώρη στον πλωτό προβλήτα, διε- 
νεργείται μέσω διαύλου πλάτους δεκαπέντε (15) μέτρων. 
Μέσω του ίδιου διαύλου πραγματοποιείται και η έξοδος 
των σκαφών αυτών. 

2. Ο δίαυλος αρχίζει από το άκρο του πλωτού προβλή¬ 
τα προς την είσοδο του παραπάνω όρμου και εκτείνεται 
μέχρι του σημείου όπου έχουν τοποθετηθεί οι σημα¬ 
ντήρες, χρώματος κίτρινου και σχήματος σφαιρικού, 
που επισημαίνουν τα όρια μέχρι τα οποία φθάνουν συ¬ 
νήθως κολυμπώντας οι λουσμένοι, κατ’ εφαρμογή του 
άρθρου 26 του αριθμ. 20 Γ ενικού Κανονισμού Λιμένων 
(Β' 444/1999). 

3. Με μέριμνα των ιδιοκτητών των σκαφών, σημαίνο- 
νται τα όρια του διαύλου, με την τοποθέτηση κατάλλη¬ 
λων ευδιάκριτων πλωτών σημαντήρων χρώματος κίτρι¬ 
νου, κωνικού σχήματος δεξιά και κυλινδρικού σχήματος 
αριστερά, για τον εισερχόμενο στο δίαυλο από την 
ανοικτή θάλασσα, οι οποίοι τοποθετούνται σε απόσταση 
τριών (3) μέτρων ο ένας από τον άλλον. 

4. Απαγορεύεται η πρόσδεση των σημαντήρων μεταξύ 
τους, με σχοινί ή οποιοδήποτε άλλο μέσο και τρόπο. 

5. Απαγορεύεται η αγκυροβολιά κάθε σκάφους εντός 
του ανωτέρω καθοριζόμενου διαύλου. 

6. Απαγορεύεται η είσοδος λουσμένων εντός του θα¬ 
λάσσιου χώρου του διαύλου που περικλείεται από τους 
πλωτούς σημαντήρες. 

7. Οι σημαντήρες οριοθέτησης του διαύλου αποσύρο- 
νται, με μέριμνα των ιδιοκτητών των σκαφών, μετά το 
τέλος του χρονικού διαστήματος της περίπτωσης α' της 
παραγράφου 1 του άρθρου 9 του παρόντος. 

Αρθρο 7 

Κίνηση σκαφών εντός του διαύλου 

1. Κυβερνήτης σκάφους το οποίο κινείται μέσα στο 
δίαυλο, που ορίζεται στο προηγούμενο άρθρο, υποχρε- 
ούται να διακυβερνά αυτοπροσώπως και με ιδιαίτερη 
προσοχή το σκάφος, να τηρεί πορεία στο δεξιό μέρος 
του διαύλου και να συμμορφώνεται προς τις διατάξεις 
του Κανόνα εννέα (9) των Διεθνών Κανονισμών προς 
Αποφυγή Συγκρούσεων (Δ.Κ.Α.Σ.) στη θάλασσα (1972, 
ΟΟίΒΕΘε). 

2. Απαγορεύεται ο ταυτόχρονος διάπλους του διαύλου 
σε σκάφη που κινούνται προς αντίθετες κατευθύνσεις. 
Προτεραιότητα χρήσης του διαύλου έχει το εξερχόμενο 
σκάφος σε σχέση με το εισερχόμενο. 

3. Απαγορεύεται η διασταύρωση της πορείας κάθε 
σκάφους μέσα στο δίαυλο. 

4. Απαγορεύεται η προσπέραση παραπλεόντων σκα¬ 
φών μέσα στο δίαυλο. 

5. Κάθε σκάφος οφείλει να τηρεί απόσταση ασφαλείας 
από άλλο πλοίο που προπλέει μέσα στο δίαυλο. 

6. Απαγορεύεται η παράλληλη πλεύση μέσα στο δί¬ 
αυλο. 

7. Απαγορεύεται, εκτός περιπτώσεων ανωτέρας βίας, 
η χρήση του διαύλου από άλλο σκάφος/πλοίο/πλωτό 
ναυπήγημα, εκτός των σκαφών που διενεργούν θαλάσ¬ 
σιες εκδρομές. 

Αρθρο 8 

Περιορισμοί της ταχύτητας 

1. Όταν τα σκάφη ναυσιπλοούν εντός του διαύλου, 

οφείλουν να πλέουν με ταχύτητα ελαττωμένη, όσο το 
επιτρέπουν οι ελικτικές τους ιδιότητες, κατά την κρίση 
του κυβερνήτη, οι ανάγκες ασφαλούς πλεύσης, οι επι¬ 
κρατούσες καιρικές συνθήκες και οι εν γένει συνθήκες 
της ευρύτερης περιοχής. Εκτός περιπτώσεων ανωτέ- 
ρας βίας, ταχύτητα μεγαλύτερη από τρεις (3) κόμβους 
απαγορεύεται. 

2. Απαγορεύεται, από οποιοδήποτε σκάφος, η ανάπτυ¬ 
ξη ταχύτητας μεγαλύτερης από πέντε (5) κόμβους, σε 
ακτίνα μικρότερη του μισού μιλίου από τους τελευταί¬ 
ους, προς την ανοικτή θάλασσα, αντικριστούς πλωτούς 
σημαντήρες που επισημαίνουν τα όρια του διαύλου. 

Άρθρο 9 

Χρονικό διάστημα - ωράριο διενέργειας θαλάσσιων 
εκδρομών 

1. Οι ημερομηνίες έναρξης εκτέλεσης θαλάσσιων εκ¬ 
δρομών στον όρμο Αγίου Σπυρίδωνα Παλαιοκαστρίτσας 
και λήξης αυτών, καθώς και το ημερήσιο ωράριο εργα¬ 
σίας καθορίζονται, αντίστοιχα, ως ακολούθως: 

α) Έναρξη η 1η Απριλίου και λήξη η 31η Οκτωβρίου 
κάθε έτους. 

β) Ημερήσιο ωράριο. 

αα) Από την 09:30 μέχρι την 17:00 ώρα κατά τους 
μήνες Απρίλιο, Μάιο, Σεπτέμβριο και Οκτώβριο. 

ββ) Από την 09:30 μέχρι την 18:00 ώρα κατά το μήνα 
Ιούνιο και 

γγ) Από την 09:30 μέχρι την 19:00 ώρα κατά τους 
μήνες Ιούλιο και Αύγουστο. 

2. Η πρώτη αναχώρηση (απόπλους) σκάφους για τη 
διενέργεια θαλάσσιας εκδρομής, υπό την προϋπόθεση 
ότι έχει επέλθει, προηγουμένως, συμφωνία για την έκ¬ 
δοση του αναγκαίου παραστατικού είσπραξης (εισιτήριο 
ή αποδεικτικό καταβολής ναύλου ολικής ναύλωσης), 
πραγματοποιείται την 09:30 ώρα κάθε ημέρας και η τε¬ 
λευταία την 17:00 ή την 18:00 ή την 19:00 ώρα, αντίστοιχα 
προς τις περιπτώσεις αα', ββ' και γγ' της παραγράφου 1. 

3. Η διενέργεια θαλάσσιων εκδρομών πέραν των πα¬ 
ραπάνω χρονικών διαστημάτων (ημερομηνίες-ημερήσιο 
ωράριο), με αφετήριο σημείο τον πλωτό προβλήτα της 
παραγράφου 1 του άρθρου 4, χωρίς την τήρηση της 
διαδικασίας του άρθρου 10, δεν απαγορεύεται. 

Άρθρο 10 

Διαδικασία διενέργειας θαλάσσιων εκδρομών 

1. Με μέριμνα του Λιμενικού Τμήματος και εφόσον 
τηρούνται οι όροι και οι προϋποθέσεις της αριθμ. 
3342/17/2000/03-4-2000 κοινής απόφασης των Υπουρ¬ 
γών Οικονομικών και Εμπορικής Ναυτιλίας «Καθορισμός 
όρων και προϋποθέσεων δραστηριοποίησης πλοίων και 
μικρών σκαφών για θαλάσσιες εκδρομές ή θαλάσσια 
λουτρά» (Β' 476), δεκαπέντε (15) τουλάχιστον εργάσι¬ 
μες ημέρες πριν την ημερομηνία έναρξης διενέργειας 
θαλάσσιων εκδρομών από και προς τον όρμο Αγίου 
Σπυρίδωνος Παλαιοκαστρίτσας, σύμφωνα με τα ορι¬ 
ζόμενα στην παράγραφο 1 του προηγούμενου άρθρου, 
καταρτίζεται κατάσταση των σκαφών για εκτέλεση 
θαλασσίων εκδρομών. 

2. Προσαρτάται και αποτελεί αναπόσπαστο μέρος του 
παρόντος κανονισμού υπόδειγμα της κατάστασης της 
παραγράφου 1, υπό τον τίτλο «ΚΑΤΑΣΤΑΣΗ ΔΡΑΣΤΗΡΙ- 
ΟΠΟΙΗΣΗΣ ΣΚΑΦΩΝ ΕΚΤΕΛΕΣΗΣ ΘΑΛΑΣΣΙΩΝ ΕΚΔΡΟ¬ 
ΜΩΝ ΣΤΟΝ ΟΡΜΟ ΑΓΙΟΥ ΣΠΥΡΙΔΩΝΟΣ ΠΑΛΑΙΟΚΑΣ- 


ΤΡΙΤΣΑΣ». Η προαναφερόμενη κατάσταση καταρτίζεται 
μετά από δημόσια κλήρωση, που διενεργείται εντός του 
Λιμενικού Τμήματος, παρουσία των ιδιοκτητών των σκα¬ 
φών ή εκπροσώπων τους, και επιδίδεται, με απόδειξη, 
στους ενδιαφερομένους και αναφερόμενους σ’ αυτή 
ιδιοκτήτες, δέκα (10) ημέρες πριν την έναρξη θαλάσσιων 
εκδρομών, από και προς τον όρμο Αγίου Σπυρίδωνος 
Παλαιοκαστρίτσας. 

3. Η κατάσταση είναι ισόχρονης ισχύος με το διάστη¬ 
μα που αναφέρεται στο προηγούμενο άρθρο. 

4. Η διαδικασία της ως άνω κλήρωσης ορίζεται με 
σχετική απόφαση του Κεντρικού Λιμενάρχη Κέρκυρας. 

5. Την πρώτη ημέρα δραστηριοποίησης των σκαφών, 
το σκάφος που αναγράφεται πρώτο στην προαναφερό¬ 
μενη κατάσταση, πραγματοποιεί την έναρξη εκτέλεσης 
των θαλάσσιων εκδρομών αποπλέοντας πρώτο, ενώ 
ακολουθούν κατά σειρά τα υπόλοιπα σκάφη. 

6. Σκάφος, το οποίο προηγείται άλλων και, για οποιον- 
δήποτε λόγο, δεν είναι καθόλα έτοιμο στην ώρα του να 
αποπλεύσει, χάνει τη σειρά του, την οποία επανακτά 
μετά την εκτέλεση θαλάσσιων εκδρομών από όλα τα 
υπόλοιπα σκάφη. 

7. Η αναχώρηση κάθε σκάφους, σύμφωνα με τα πα¬ 
ραπάνω οριζόμενα, για εκτέλεση θαλάσσιας εκδρομής, 
γίνεται κυκλικά και συνεχόμενα. Η ως άνω κυκλική και 
συνεχής αναχώρηση συνεχίζεται μέχρι το πέρας εκτέ¬ 
λεσης των θαλάσσιων εκδρομών για τη συγκεκριμένη 
μέρα, κατά τις απογευματινές ώρες. 

8. Το σκάφος που εκτέλεσε την τελευταία, για τη 
συγκεκριμένη ημέρα, θαλάσσια εκδρομή ενημερώνει, 
με κάθε πρόσφορο μέσο, το Λιμενικό Τμήμα. Σχετική 
εγγραφή της ενημέρωσης αυτής καταχωρείται άμεσα 
στο βιβλίο συμβάντων του Λιμενικού Τμήματος. 

9. Το επόμενο κατά σειρά σκάφος, μετά το τελευταίο 
της προηγούμενης παραγράφου, θα αποπλεύσει πρώτο 
την επόμενη ημέρα. 

10. Η καθοριζόμενη, στις προηγούμενες παραγράφους, 
διαδικασία ακολουθείται σε καθημερινή βάση. 

11. Εφόσον κατά το χρονικό διάστημα που αναφέρεται 
στο προηγούμενο άρθρο προστεθεί καινούριο σκάφος, 
που εφοδιάστηκε για πρώτη φορά με έγκριση εκτέλε¬ 
σης θαλάσσιων εκδρομών, τα στοιχεία του αναγρά¬ 
φονται στο τέλος της κατάστασης που προβλέπεται 
στην παράγραφο 2 του παρόντος άρθρου. Με μέριμνα 
του Λιμενικού Τμήματος, ενημερώνονται εγγράφως οι 
ιδιοκτήτες των λοιπών σκαφών για την επελθούσα με¬ 
ταβολή (πρόσθεση σκάφους). 

12. Σε περίπτωση μεταβίβασης της κυριότητας σκά¬ 
φους κατά το υπόψη χρονικό διάστημα, δεν μεταβάλ¬ 
λεται η εκδοθείσα κατάσταση και ο νέος ιδιοκτήτης 
συνεχίζει, εφόσον επιθυμεί και δηλώσει την επιθυμία 
του στη Λιμενική Αρχή, να εκτελεί θαλάσσιες εκδρομές, 
στη σειρά που ήταν αναγεγραμμένο το σκάφος μετά 
την κλήρωση. 

13. Σκάφη τα οποία, λόγω κάλυψης του ανώτατου 
αριθμού που ορίζεται στο άρθρο 5, απαγορεύεται να 
προσδέσουν με την πλώρη στον πλωτό προβλήτα, μπο¬ 
ρούν να παραμένουν, επ’ αγκύρα ή όχι κατά την κρίση 
των κυβερνητών τους, πλησίον του όρμου Αγίου Σπυρί¬ 
δωνος Παλαιοκαστρίτσας και σε κάθε περίπτωση έξω¬ 
θεν της νοητής γραμμής που ενώνει τα δύο εξωτερικά 
άκρα του όρμου αυτού, αναμένοντας τη σειρά τους για 
την, μέσω του διαύλου, πλεύση προς τον πλωτό προβλή- 

τα. Οι κυβερνήτες των σκαφών αυτών υποχρεούνται να 
είναι σε ετοιμότητα και να λαμβάνουν τα προσήκοντα 
κάθε φορά μέτρα για τον ανεμπόδιστο έκπλου των 
άλλων σκαφών. 

14. Η σειρά προτεραιότητας των επιβατών, προς επι¬ 
βίβαση σε σκάφος για εκτέλεση θαλάσσιας εκδρομής, 
καθορίζεται από το χρόνο άφιξης αυτών στον πλωτό 
προβλήτα. 

Αρθρο 11 

Χρονική διάρκεια παραμονής σκαφών στον πλωτό 
προβλήτα 

Ο χρόνος παραμονής των σκαφών στο αφετήριο ση¬ 
μείο (πλωτό προβλήτα), κατά τη διάρκεια του ωραρίου 
εργασίας που αναφέρεται στο άρθρο 9 του παρόντος 
Κανονισμού, ορίζεται σε δέκα (10) πρώτα λεπτά της 
ώρας, τα οποία αρχίζουν να υπολογίζονται από το χρο¬ 
νικό σημείο έκδοσης του πρώτου αναγκαίου παραστα¬ 
τικού είσπραξης (εισιτηρίου ή αποδεικτικού καταβολής 
ναύλου ολικής ναύλωσης). 

Άρθρο 12 
Τελικές διατάξεις 

1. Τα σκάφη μπορούν, μετά το πέρας του ωραρίου ερ¬ 
γασίας που αναφέρεται στο άρθρο 9 του παρόντος Κα¬ 
νονισμού, να ελλιμενίζονται τόσο στον πλωτό προβλήτα, 
τηρουμένων των διατάξεων περί ανώτατου αριθμού 
σκαφών που ορίζεται στο άρθρο 5 και της σειράς προ¬ 
τεραιότητας εργασίας της επόμενης ημέρας, σύμφωνα 
με τα ειδικότερα οριζόμενα στο άρθρο 10, όσο και σε 
παρακείμενους όρμους και λιμένες της ευρύτερης πε¬ 
ριοχής Παλαιοκαστρ ίτσας, με μέριμνα των κυβερνητών 
τους, οι οποίοι είναι αποκλειστικά υπεύθυνοι για την 
ασφάλεια των σκαφών. 

2. Ο κυβερνήτης του σκάφους υποχρεούται, πέραν 
των λοιπών υποχρεώσεων που προβλέπονται από την 
κείμενη νομοθεσία: 

α) Να προβαίνει σε επίδειξη της θέσης και του τρόπου 
χρήσης των ατομικών σωσιβίων και άλλων σωστικών 
μέσων του πλοίου προς τους επιβάτες, αμέσως μετά 
την έξοδό του από το δίαυλο του άρθρου 5. 

β) Να διατηρεί όλα τα εφόδια (σωστικά, πυροσβεστικά) 
του σκάφους σε άριστη κατάσταση και προσιτή θέση 
για τους επιβάτες, θέση. 

γ) Να συμπεριφέρεται με κοσμιότητα προς τους επι- 
βαίνοντες και προς τους ιδιοκτήτες ή κυβερνήτες άλλων 
σκαφών εκτέλεσης θαλασσίων εκδρομών. 

δ) Να μεριμνά ώστε οι διατιθέμενοι για τους επιβά¬ 
τες χώροι είναι καθαροί και απαλλαγμένοι από κάθε 
εμπόδιο, ώστε να αποτρέπεται ο ενδεχόμενος κίνδυνος 
πρόκλησης ατυχήματος. 

ε) Να μεριμνά για τη συγκέντρωση και φύλαξη των 
σκουπιδιών, απορριμμάτων κ.λπ. σε ειδικά δοχεία ερμη¬ 
τικά κλεισμένα με καπάκι και για την εναπόθεσή τους, 
μετά το πέρας του πλου, στους ειδικούς κάδους στην 
ξηρά. 

στ) Να λαμβάνει όλα τα προσήκοντα μέτρα για την 
αποτροπή ρύπανσης της θάλασσας. 

ζ) Να ενημερώνει τη Λιμενική Αρχή ή και το Λιμενι¬ 
κό Τμήμα, άμεσα και με τον πιο πρόσφορο τρόπο, σε 
περίπτωση που διαπιστώσει ρύπανση της θαλάσσιας 
περιοχής, από οποιαδήποτε αιτία. 


η) Να μην επιτρέπει στους επιβαίνοντες να στέκονται 
όρθιοι ή πάνω στην κουπαστή. 

θ) Να μην επιτρέπει την επιβίβαση στο σκάφος περισ¬ 
σότερων προσώπων από όσα προβλέπει το πιστοποιη¬ 
τικό αξιοπλοΐας (Αδεια Εκτέλεσης Πλόων). 

ι) Να μην επιτρέπει την επιβίβαση προσώπων που 
βρίσκονται υπό την επίδραση οινοπνεύματος. 

3. Απαγορεύεται, από οποιοδήποτε πρόσωπο, η αναγ¬ 
γελία με φωνασκίες του ύψους του ναύλου, καθώς και η 
κατά οποιοδήποτε τρόπο άγρα ή πιεστικές προσκλήσεις 
πελατών ή/και παρενόχληση κάθε προσώπου, με σκοπό 
την προσέλκυσή του στο συγκεκριμένο σκάφος. 

4. Απαγορεύεται, για λόγους αποφυγής ατυχημάτων, 
σε ακτίνα πεντακοσίων (500) μέτρων από το μέσο της 
νοητής γραμμής που ενώνει τα πλέον εξωτερικά άκρα 
της εισόδου του όρμου Παλαιοκαστρίτσας, η άσκηση 
υποβρύχιων δραστηριοτήτων (αλιείας, καταδύσεων 
αναψυχής, καταδύσεων άπνοιας κλπ.), κατά το χρονι¬ 
κό διάστημα που διενεργούνται θαλάσσιες εκδρομές. 

5. Απαγορεύεται η διακυβέρνηση μικρού επαγγελμα¬ 
τικού σκάφους μεταφοράς επιβατών από πρόσωπα που 
βρίσκονται υπό την επίδραση οινοπνεύματος, τοξικών 
ουσιών ή φαρμάκων που, σύμφωνα με τις οδηγίες χρή¬ 
σης του, ενδέχεται να επηρεάζουν την ικανότητα του 
κυβερνήτη (παράγραφος 11 άρθρου 42 του ν. 2696/1999 
(Α' 57), όπως ισχύει). 

Αρθρο 13 

Καταργούμενες διατάξεις 

Από την έναρξη ισχύος του παρόντος Ειδικού Κα¬ 
νονισμού, καταργούνται οι αποφάσεις του Κεντρικού 
Λιμενάρχη Κέρκυρας: 

α) αριθμ. 3347/10/2005/18-5-2005 (ΦΕΚ Β'735), 
β) αριθμ. 3347.1/02/06/27-3-2006 (ΦΕΚ Β' 510), 
γ) αριθμ. 3347.1/21/11/24-06-2011 (ΦΕΚ Β' 1680) και 
δ) αριθμ. 3347.1/29/06/30-6-2006 (ΦΕΚ Β' 954), κατά το 
μέρος που ρυθμίζουν θέματα σχετικά με τη διενέργεια 
θαλάσσιων εκδρομών από και προς τον όρμο Αγίου 
Σπυρίδωνος Παλαιοκαστρίτσας, καθώς και κάθε άλλη 
διάταξη, που έρχεται σε αντίθεση με τις διατάξεις του 
παρόντος ή που αναφέρεται σε θέματα που ρυθμίζονται 
απ’ αυτόν. 

Αρθρο 14 

Κυρώσεις 

Οι παραβάτες του Κανονισμού αυτού, του οποίου η 
εκτέλεση ανατίθεται στο Α.Σ. - ΕΛ.ΑΚΤ., ανεξάρτητα από 
τις συντρέχουσες κατά την ισχύουσα νομοθεσία ποινι¬ 
κές και αστικές ευθύνες, υπόκεινται και στις κυρώσεις 
του άρθρου 157 του Κώδικα Δημοσίου Ναυτικού Δικαίου, 
που κυρώθηκε με το άρθρο μόνον του ν.δ. 187/1973 (Α' 
261), όπως ισχύει. 

Κέρκυρα, 26 Μαρτίου 2013 

Ο Κεντρικός Λιμενάρχης 
Πλοίαρχος Λ.Σ. ΣΠ. ΚΟΝΤΟΜΑΡΗΣ 

2 





3 





4 





5 





6 





7 





8 





9 





10 






τόπος ημερομηνία 


Ο Διοικητής 


Τ.Σ.Υ. 


Αρθρο Δεύτερο 
Έναρξη ισχύος 

Η εφαρμογή του παρόντος κανονισμού αρχίζει μετά 10 ημέρες από την ημερομηνία δημοσίευσής του στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 22 Μαΐου 2013 


Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΜΟΥΣΟΥΡΟΥΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-τοπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑΧΤΕΙ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήί1ρ://νννννν.β1.9Γ - θ-ιπαΜ: ννβόπΐ33ίβι·.β1@6ΐ.9ΐ' 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 















































































